Source: https://www.super-obec.sk/povinne-a-odporucane-informacie-na-stranke-obce-a-mesta
Timestamp: 2018-09-21 06:29:42+00:00
Document Index: 6412696

Matched Legal Cases: ['§15', '§ 7', '§ 3', '§ 52', '§ 5', '§14']

Povinné a odporúčané informácie na stránke obce a mesta | Super Obec
Povinné a odporúčané informácie na stránke obce a mesta
Táto informácie bola spracovaná z propozícii súťaže Zlatý erba podľa §15 o obsahu webového sídla z výnosu MF zo 4. marca 2014 o štandardoch pre ISVS konsolidovaný s novelou č 276/2014 Z. z. a s novelou č. 137/2015 Z. z
Ak nemáte úplnú predstavu, čo všetko by ste mali na webovej stránke Vašej obce alebo mesta publikovať, prinášame Vám malý ťahák ;)
Spôsob zriadenia samosprávy, jej právomoci (kompetencie) a popis organizačnej štruktúry,
Miesto, čas a spôsob, akým možno získavať informácie prostredníctvom zákona č. 211/2000 Z. z., informácie o tom, kde možno podať žiadosť, návrh, podnet, sťažnosť alebo iný typ podania,
Miesto, lehota a spôsob podania opravného prostriedku podľa zákona č. 211/2000 Z. z. a možnosti súdneho preskúmania rozhodnutia samosprávy podľa Občianskeho súdneho poriadku, vrátane výslovného uvedenia požiadaviek, ktoré musia byť splnené,
Postup, ktorý musí samospráva dodržiavať pri vybavovaní všetkých žiadostí, návrhov a iných podaní, vrátane príslušných lehôt, ktoré je nutné dodržať,
Prehľad predpisov, pokynov, inštrukcií, výkladových stanovísk, podľa ktorých samospráva koná a rozhoduje, alebo ktoré upravujú práva a povinnosti fyzických a právnických osôb vo vzťahu k samospráve,
Sadzobník správnych poplatkov, ktoré samospráva vyberá za správne úkony,
Sadzobník úhrad za sprístupňovanie informácií,
Termíny zasadnutí zastupiteľstva,
Termíny zasadnutí komisií zastupiteľstva,
Zverejnenie návrhu programu rokovania pred zasadnutím zastupiteľstva,
Zápisnice z verejných schôdzí zastupiteľstva,
Texty predložených návrhov všeobecne záväzných nariadení (VZN) pred zasadnutím zastupiteľstva,
Texty schválených VZN po ich schválení zastupiteľstvom,
Údaje o dochádzke poslancov na zasadnutia zastupiteľstva,
Údaje o dochádzke poslancov na zasadnutia komisií,
Menné výpisy o hlasovaní poslancov na verejných zasadnutiach zastupiteľstva,
Informácie o prevodoch majetku samosprávy tretím osobám (označenie veci, dátum prevodu, právny titul, identifikácia nadobúdateľa),
Informácie o životnom prostredí povinne šírené podľa § 7 zákona č. 205/2004 Z. z. o zhromažďovaní, uchovávaní a šírení informácií o životnom prostredí,
Informácie o konaniach, ktoré sú predmetom záujmu verejnosti (napr. konania o výrube drevín) podľa § 3 ods. 5 zákona č. 71/1967 Zb. o správnom konaní,
Zverejňovanie zmlúv, objednávok a faktúr podľa zákona č. 546/2010 Z. z,
uvedenie vyhlásenia o splnení pravidiel prístupnosti webového sídla alebo jeho časti podľa štandardov prístupnosti; nesplnenie konkrétnych bodov alebo pravidiel sa jednoznačne uvedie vo vyhlásení,
poskytnutie obsahu webového sídla v anglickom jazyku, a to najmenej v rozsahu informácií:
jednoznačne popísaný zmysel a účel webového sídla, aby bolo zrejmé ktorej organizácii alebo inštitúcii webové sídlo patrí.
zverejnenie najmenej jedného verejného kľúča pre chránený prenos elektronických poštových správ, ak povinná osoba takýto prenos poskytuje; verejný kľúč pre chránený prenos elektronických poštových správ sa zverejňuje spolu s kontaktnými informáciami správcu obsahu,
uvedenie dátumu vytvorenia webovej stránky a dátumu jej poslednej aktualizácie na webovej stránke, ktorá obsahuje otvorené údaje podľa § 52 alebo povinne zverejňované informácie podľa osobitných predpisov. (Napríklad § 5 až 5b a §14 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.)
Označenie pozície zobrazenej stránky v hierarchii webu,
Vyhľadávacie nástroje, ak webové sídlo obsahuje kumulatívne viac ako 100 publikovaných informačných webových stránok
Tlačová verzia stránok,
RSS kanál,
Kontakty na poslancov zastupiteľstiev,
Informácie o poslancoch (fotografia, životopis, oblasť práce, politická príslušnosť...),
Materiály poslancov k verejným rokovaniam zastupiteľstiev,
Majetkové priznania verejných funkcionárov podľa zákona č. 357/2004 Z. z. o ochrane verejného záujmu pri výkone funkcií verejných funkcionárov,
Zvukový, obrazový záznam schôdzí zastupiteľstiev,
Vyhlásenia a vyhodnotenia verejných súťaží a výberových konaní,
Predaj a prenájom majetku mesta (katastrálne mapy, fotografie objektov...),
Plán hospodárskeho a sociálneho rozvoja, územný plán, investičné ponuky pre zahraničných investorov, ďalšie rozvojové dokumenty,
Informácie o ochrane osobných údajov (GDPR),
Užitočné odkazy na verejnoprospešné projekty alebo združenia (Zodpovedne.sk, Pomoc.sk, Stopline.sk, Ziss.sk...),
Fakty o VÚC, meste, mestskej časti alebo obci,
História, pamiatky,
Elektronická verzia regionálneho spravodajstva,
Kalendár kultúrnych, spoločenských a športových podujatí,
Ubytovacie a stravovacie kapacity,
Adresár firiem a inštitúcií,
Geografické mapové služby,
Dopravné informácie,
Fotogalérie, panoramatické fotografie, elektronické pohľadnice,
Webové kamery, videogalérie,
Cudzojazyčné informácie,